section_heading: Proboj mobilnog bankarstva
paragraph_text: Korištenje mobilnog bankarstva diljem svijeta u stalnom je porastu. U određenim europskim zemljama, SAD i Australiji udio vlasnika pametnih telefona i tableta koji koriste mobilno bankarstvo iznosio je 47% u travnju 2016. u usporedbi s 41% iz prethodne godine. Analitičari očekuju da će do 2021. više od 2 milijarde mobilnih korisnika koristiti mobilne telefone za bankarske potrebe, u usporedbi s 1,2 milijarde u 2016.<ref> Prelazak na mobilno bankarstvo uvelike ovisi o redovitom pristupu internetu. Do 2016. godine mobilne širokopojasne mreže već su pokrivale 84% svjetske populacije. Mobilne širokopojasne mreže prodrle su u svim zemljama OECD-a do 95,1% stanovišta sredinom 2016. godine, a pretplatničke stope prelaze 100% u sjevernoeuropskim zemljama i Australiji. Trend mobilnog bankarstva također obuhvaća stanovništvo s nižim prihodima koje posjeduje pametne telefone, a trenutno nisu klijenti banaka, ili one koji koriste samo ograničene bankarske usluge, kao što je račun za primanje plate (engleski termin „underbanked” klijenti). Globalni sektor u financijskoj tehnologiji zabilježio je smanjenje ulaganja od 50% tijekom 2016. godine, s ukupnim godišnjim iznosom financiranja od 24,7 milijardi USD, u usporedbi s 46,7 milijardi USD u 2015. godini. Crowdfunding (financiranje putem gomile) i kreditne financijske tehnologije bile su među najoptimističnijim, posebice u vezi s P2P (peer to peer) kreditiranjem. Isto istraživanje je također ukazalo na trend diversificiranih poslovnih modela i širenja u druge zemlje. Istodobno, tradicionalne banke su pod pritiskom da smanje troškove jer imaju negativan učinak zarade iz poslovanja s niskim kamatnim stopama. Banke diljem Europe posljednjih godina zatvaraju svoje poslovnice, čime gube svoju najvažniju konkurentnu prednost. U jednom istraživanju se pokazuje da bi remećenje postojećih tokova u bankarskom sektoru moglo dovesti do gubitaka prihoda od 10% do 40% do 2025. godine, dok će financijske tehnologije opskrbljivati značajan dio tržišta. Za njemačko se tržište očekuje da će financijske tehnologije osvojiti ukupni tržišni udjel i do 5% do godine 2020.